న్యూఢిల్లీ : మైనర్ల సంక్షేమానికే పెద్ద పీట వేయాలని సుప్రీంకోర్టు శుక్రవారం స్పష్టం చేసింది. భార్యాభర్తలు విడాకులు తీసుకున్నపుడు వారి మైనర్ పిల్లలను తల్లి లేదా తండ్రి కస్టడీలో ఉంచే విషయంలో ప్రధానంగా పరిశీలించవలసిన అంశం ఆ పిల్లల సంక్షేమమేనని తెలిపింది. 15 ఏళ్ళ కుమార్తెను తండ్రి సంరక్షణకు అప్పగిస్తూ జస్టిస్ ఏకే సిక్రి, జస్టిస్ ఆర్కే అగర్వాల్ ధర్మాసనం ఈ రూలింగ్ ఇచ్చింది. యునైటెడ్ కింగ్డమ్లో నివసిస్తున్న తల్లి తన కుమార్తెకు సంరక్షకురాలిగా తననే నియమించాలని చేసిన అభ్యర్థనను ధర్మాసనం తిరస్కరించింది.న్యాయస్థానం హిందూ మైనర్కు సంరక్షకుడిగా ఏ వ్యక్తినైనా ప్రకటించేటపుడు లేదా నియమించేటపుడు, ఆ మైనర్ సంక్షేమానికే అత్యధిక ప్రాధాన్యం ఇచ్చి పరిశీలించవలసి ఉంటుందని సుప్రీంకోర్టు తెలిపింది. కుటుంబ, సంరక్షణ వివాదాల్లో పిల్లల ఉత్తమ ప్రయోజనాలకే అగ్ర తాంబూలం ఇవ్వాలని తెలిపింది. ఇతర అంశాల కన్నా పిల్లల సంపూర్ణ వికాసం, అభివృద్ధికి ప్రాధాన్యం ఇవ్వాలని పేర్కొంది.
newdhilly : minerla sankshemaanike pedda peeta veyalani supreenkortu sukravaaram spashtam chesindi. bhaaryaabhartalu vidaakulu teesukunnapudu vaari miner pillalanu talli leda tandri kastadiilo unche vishayamlo pradhaanamgaa pariseelinchavalasina amsam aa pillala sankshemamenani telipindi. 15 ella kumaartenu tandri samrakshanaku appagistuu justis eke sikri, justis aarke agarwal dharmasana ee rooling ichindi. unaited kingdamlo nivasistunna talli tana kumaarteku samrakshakuraaligaa tanane niyaminchaalani chesina abhyardhananu dharmasana tiraskarinchindi.nyaayasthaanam hindu mainarku samrakshakudigaa e vyaktinainaa prakatinchetapudu leda niyaminchetapudu, aa miner sankshemaanike atyadhika praadhaanyam ichi pariseelinchavalasi untundani supreenkortu telipindi. kutumba, samrakshana vivaadaallo pillala uttama prayojanaalake agra taambuulam ivvaalani telipindi. itara amsaala kanna pillala sampuurna vikasam, abhivruddhiki praadhaanyam ivvaalani perkondi.